cyanic-selkie/wikianc huggingface dataset:
Huseby skole (Oslo)
Historie
Aker kommunestyre vedtok den 3. november 1858 å bygge 14 nye, faste skoler i prestegjeldet, deriblant Huseby skole. Et skolehus i treverk med to klasserom og to leiligheter ble oppført i perioden 1860–1861 under arkitekt O. Roll. Den 10. februar 1862 var første skoledag ved Huseby skole med 56 elever delt på to klasser. Huset består fortsatt og brukes som AKS for de eldste barna, etter å ha fungert som både lærer- og vaktmesterbolig.
Jiang Weixin
Jiang ble uteksaminert fra Pekinguniversitetet. Han ble medlem av Det kinesiske kommunistiske parti i desember 1969. Han var med i Kommisjonen for nasjonal utvikling og reform i mange år.
Charonias
Charonias er en slekt av sommerfugler i gruppen hvitvinger.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Blekingseka
Blekingseka
De mindre blekingsekerne er bygget med fem bordganger på hver side med plass for en til to roere, de større opp til 10 bordganger med plass for opptil åtte roere. De større varianter fikk uttrykket vrakeka som den havgående fiskebåten til drivgarnsfiske etter sild eller frakteka på 33-45 fots lengde som en frakteskute for tungtransport.
Den østlige varianten
Den østlige varianten er trolige den eldste og meste opprinnelige formen av blekingsekan som kan regnes som den meste erketypiske representanten for denne båttypen. Denne varianten er ikke så utbredt, bare på den åpne østlige kysten og skjærgården sør for Torhamn.
Markusmesse
På primstaven er dagen avmerket med en fjærpenn fordi Markus brukte en penn da han skrev ned Markusevangeliet. Andre steder er merket en strek med prikker rundt, tolket som en målestang med sne rundt.
Eurovision Song Contest 1976
Avstemningen
Avstemningen ble raskt en tett kamp mellom Storbritannia og Frankrike, og først halvveis uti avstemningen tok Storbritannia ledelsen tre poeng foran Frankrike. Norge lå lenge sist uten poeng, men da Nederland stemte som åttende land, fikk Norge sine første tre poeng. I andre halvdel av avstemningen ledet Storbritannia hele veien, med Frankrike like bak. Da den franske juryen som nest siste land, ga 7 poeng til Storbritannia, var den britiske seieren sikret med 164 poeng mot Frankrikes 147.
Salomonøyenes sentralbank
Historie
Salomonøyenes sentralbank ble etablert i februar 1983 på grunnlag av sentralbankloven (Central Bank of Solomon Islands Act) av 1976. Loven ble endret i 1985, bl.a. for å styrke sentralbankens rolle som tilsynsmyndigheter.
Sentralbanksjef
Sentralbanksjef pr september 2018 er Denton Hehenoro Rarawa. Han overtok etter Rick N. Houenipwela i 2008, da han avsluttet sin tredje periode som sentralbanksjef. Rarawa begynte i sentralbanken i 1983, og var visesentralbanksjef fra 1998 til 2008.
Mathis Bolly
Bolly debuterte for LSKs A-lag den 1. september 2008 i eliteserien, da han i det 90. spilleminutt kom inn som reserve for Karim Essediri i hjemmekampen mot. I februar 2009 ble han tatt ut til Norges U19-landslags vinterturnering på La Manga.
Équateur (provins)
Provinsens territorium svarer til den tidligere provinsen Cuvette-Centrale som brøt ut fra Équateur i 1962. Provinsen Cuvette-Centrale eksisterte frem til 1966. Léon Engulu var president.
Veteranbil
En veteranbil er en bil eller lastebil eldre enn 30 år, jvf. Skattetetaten.
McDonnell F2H Banshee
Historie og utvikling
Banshee var en videreutvikling av FH-1 Phantom, selv om flyet var på planleggingsstadiet før Phantom gikk i produksjon. Designets grunntanke var at det skulle være en større og kraftigere variant av Phantom, med et par Westinghouse turbojet-motorer, noe som ville øke motorkraften fra 7 til 13 kN for hver motor. Den nye motoren ville også gjøre det mulig å øke drivstoffkapasiteten, og i tillegg var det planlagt at flyet skulle ta i bruk 20 mm kanoner ha mulighet til å bevæpnes med bomber, raketter og missiler.
Veteranbil
Ifølge Toll- og avgiftsdirektoratet defineres en bil som veteranbil fra og med 1. januar det året kjøretøyet blir 30 år. Det vil si da bilen ble registrert første gang i Norge, eller etter produksjonsdato ved import av veteranbil fra utlandet. Statens vegvesen har ikke en definisjon for veteranbil (kun Toll- og avgiftsdirektoratet), men en teknisk klassifisering (teknisk gruppe: M1, M2, O1 osv.) se vognkort. Første gang registrert i Norge (ref vognkort) regulerer hvilken forskrift som er gjeldende for kjøretøyet.
Marcus Aemilius Lepidus
Etter seieren i øst og Cæsarmordernes nederlag forble Lepidus i Roma. Han ble guvernør over de vestlige provinser Hispania og Afrika. På en eller annen måte lyktes det ham lenge å unngå å stå på Octavians eller Antonius' side, men i 36 f.Kr. lyktes det Octavianus å dømme Lepidus etter at hans politikk slo feil. Han ble dømt for opprørstiftelse på Sicilia, og ble tvunget i eksil. Alle hans embeder ble inndratt, unntatt posisjonen som Pontifex maximus.
Raoul Grosparmi
Raoul III Grosparmi (født 1202 i Périers, nær Coutances i Frankrike, død 10. august 1270 i Tunis) var en av Den katolske kirkes kardinaler, og var biskop av Évreux fra 1259 til han trakk seg fra embedet i 1263.
Scott Carson
West Bromwich Albion FC
18. juli 2008 skrev Carson under på en fireårskontrakt med «The Baggies» etter at klubbene ble enige om en overgangssum på £3.25millioner, som kan stige til £4millioner etterhvert.
Simone Paltineri
Han ble kreert til kardinal 17. desember 1261 av pave Urban IV.
Duncan Armstrong
Duncan John D'Arcy Armstrong (født 7. april 1968 i Rockhampton, Queensland) er en australsk tidligere svømmer som under sommer-OL 1988 i Seoul vant gull på 200 m fri og sølv på 400 m fri. Han vant også gull på 400 m fri under Samveldelekene 1986 i Edinburgh.
Design
Designloven
Enerett og rettsvern for design kan oppnås for en tidsperiode ved designregistrering hos Patentstyret. Registrering kan nektes blant annet av design som inneholder offentlig våpen eller tegn, statsflagg og lignende.
Kommerskollegium
Till Kommerskollegiums oppgaver hører utredninger, uttalelser og forslag angående spørsmål som håndteres innen EU, WTO, OECD, UNCTAD, ECE og lignende internasjonale organisasjoner. Kommerskollegium har ansvar for tilsynet av handelskammere.
Bryan Adams
1984–1987
Adams bestselgende album i USA, Reckless, var produsert av Adams og Bob Clearmountain, albumet toppet den amerikanske albumlista Billboard 200 og den kanadiske albumlista der det nådde førsteplass. Albumet ble utgitt i november 1984 og den første singlen fra albumet var «Run to You». Det ble tilsammen utgitt seks singler fra albumet. Singlen «It's Only Love» som var en duett med Tina Turner ble nominert til en Grammy Award for Best Rock Vocal Performance av en duo eller gruppe. I 1986 vant den MTV-prisen for Best Stage Performance. Etter utgivelsen av albumet ble Adams nominert til Best Male Rock Performance.
Revolution 1776
Revolution 1776 er en amerikansk-britisk historisk krigsdrama fra 1985 regissert av Hugh Hudson. Filmen er satt til 1770-årenes USA og handler om en far og hans sønn, og de opplevelser de erfarer under den amerikanske revolusjon. Hovedrollen spilles av Al Pacino, mens sentrale biroller spilles av Donald Sutherland, Dexter Fletcher og Nastassja Kinski.
Anmelderne
Per Haddal i Aftenposten gav den hard medfart og skrev blant annet at: «I lett lidende tilstand tumler man ut av kinoen efter å ha gjennomlevet "Revolution 1776", den norskbritiske samproduksjon som skulle ha gitt startskuddet for en ny fremtid også for vårt hjemlige filmliv. Det er vel heller blitt et vådeskudd, iallfall har man sett en film med store hull i sammenhengen, uten humør og pompøs inntil det stivbente. Til tider direkte parodisk og iallfall pinlig.» VG gav den terningkast tre, mens både Dagbladet og Arbeiderbladet gav den terningkast én.
Awaken (sang)
Versjon på ny-utgivelsen fra 2003
En innspilling av en tidlig versjon av «Awaken» under arbeidstittelen «Eastern Number» finnes som «bonus-spor» på ny-utgivelsen av albumet Going for the One fra 2003. Denne versjonen er en innspilling av øvelse i studio, og inneholder de fleste elementene fra den ferdige versjonen. Denne versjonen er 12 minutter og 16 sekunder lang og mangler midtpartiet med harpe og kirkeorgel.
Nawalparasi (distrikt)
Hovedstad er Parasi.
Store halvakse
Ellipse
En parabel kan dannes som grensen til en rekke av ellipser når ett brennpunkt holdes konstant og det andre flyttes vilkårlig lengre bort mens \ell holdes konstant. Da vil a\,\! og b\,\! gå mot uendelig, og a raskere enn b.
Stattholdere i Norge
Union med Danmark
Embetet ble gjenopprettet i 1809 med prins Christian August i rollen. Grunnen til at embetet ble gjenopprettet var at forbindelsen med hovedstaden København var brutt på grunn Napoleonskrigene.
Stattholderen har etterlatt seg fyldige arkiver, se stattholderarkivet.
Jazz-standardlåt
Jazz-standardlåt er en standardlåt innen jazz, altså et musikkstykke som er velkjent og ofte blir spilt og innspilt av jazzmusikere. Da jazz består av mange forskjellige stilarter vil de forskjellige standards variere alt etter hvilken type musikk som blir spilt. De fleste profesjonelle musikere vil ha et repertoar med mange flere stykker enn slike som er kjent som standards, men de vil sikkert ha et par standards parat ved en oppførelse, enten som en del av programmet eller for å spille hvis ønsket.
Uberto Coconati
Han ble kreert til kardinal 17. desember 1261 av pave Urban IV.
Ved Rundarne
Litterære forbilder
Den spesielle som preger teksten er hentet fra en tilsvarende form i tysk diktning, og da i særdeleshet Goethes innledende dedikasjon («Zueignung») i første del av dramaet Faust. Vinje selv karakteriserer «Ved Rundarne» som «berre etterdikting» av Goethe. Også innholdsmessig foreligger det en likhet, idet både Vinje og Goethe fremkaller tidlige minner på et nostalgisk vis.
Igor de Rachewiltz
Sinologi, mongologi
Han tok doktorgrad i kinesisk historie ved Australian National University i Canberra i 1961. Hans doktorarbeid gjaldt Djengis Khans kinesiske sekretær, den lærde Yelü Chucai.
Hans forskningsinteresser var Kinas og Mongolias politiske og kulturelle historie på 1200-tallet og 1300-tallet, politiske og kulturelle kontakter mellom øst og vest i samme periode, og sino-mongolsk filologi generelt.
Thomas Engeset
Han ble i sin ungdom kjent for sin rolle som Kjell Jensen i Olsenbanden jr. i perioden 2001 til 2004, først i julekalenderen Olsenbandens første kupp som ble vist på TV 2 første gang desember 2001 og deretter filmene Olsenbanden jr. går under vann (2003) og Olsenbanden jr. på rocker'n (2004).
TETs-22
Byggingen av kraftverket begynte omkring 1956, og første byggetrinn stod ferdig i 1960. Kraftverket har senere blitt utvidet og fornyet ved en rekke anledninger. Det er 11 enheter, hvorav 6 opprinnelige 65 MW turbiner fra 1960, og videre to 110 MW enheter fra 1967 (oppgradert 2001 og 2003). Siden har det kommet til tre nyere 250 MW enheter levert av UTMZ, av typen T-250/300.
Kanawha County
Fylket ble grunnlagt i 1789 og har fått sitt navn etter elven Kanawha River.
Sametingets valgmanntall
Sametingets valgmanntall er Sametingets offisielle register over velgere som har rett til å stemme eller til å stille til valg til Sametinget i Norge, hjemlet i Sameloven. Registeret hadde navnet «samemanntallet» i perioden fra 1989 til det ble endret ved lovendring i 2008.
Kriterier for registrering
Alle som avgir erklæring om at de oppfatter seg selv som same, og som enten
Kénitra
Der hvor det den moderne byen ligger i dag var det bare en kasbah før franskmennene i 1912 etablerte et fort og i 1913 en havn ved elva Sebou. Byen vokste opp rundt disse. Etter Operasjon Torch ble det etablert en amerikansk militærbase i Kénitra, det var amerikansk militært nærvær i byen fram til 1991.
Metodisme
Salmer
En lang rekke kjente salmetekster og salmediktere har sin bakgrunn i metodistkirkene.
United Methodist Church
United Methodist Church er det største metodistsamfunnet, med omkring 14 millioner medlemmer i verden. Metodistkirkene i Skandinavia er en del av dette samfunnet, der de sammen med metodistene i Baltikum utgjør et bispedømme.
Barn og unge
Metodistkirken driver barne- og ungdomsarbeid i de fleste aldersgrupper. Blant annet et speiderarbeid, Metodistkirkens speiderkorps. Metodistkirkens barne- og ungdomsforbund tar seg av de unges interesser i menighetene. Det arrangeres søndagsskole på alle gudstjenester. Korsang har lange tradisjoner, med både barne-, ungdom- og voksenkor i regi av menighetene.
Cornelia Ullrich
Hennes bestetid 53.58 s, er fra august 1987 i Potsdam. Dette resultatet rangerer henne som nest beste tysker, kun slått av Sabine Busch (per 1. september 2006).
Anfinn Øien
Anfinn Hans August Øien (født 29. mars 1922 i Aurskog, død 12. november 2018) var en norsk organist og musikkpedagog.
Han er bestefar til gitaristen Anders Clemens Øien.
Rikspartidagene i 1927
'''De 3. rikspartidagene''' for det nasjonalsosialistiske tyske arbeiderparti (NSDAP) ble gjennomført i Nürnberg 19. – 21. august 1927. Det var det første året partidagene ble gjennomført i Nürnberg, som fra 1933 fikk status som offisiell by for Rikspartidagene.
Frydenlund Bryggerier
I 1885 ble Frydenlunds varemerke, bokstavene ML kombinert med en stjerne, registrert som Norges første varemerke. Merket er fortsatt i bruk. I 1962 gikk Frydenlund og Schous Bryggeri sammen til De sammensluttede bryggerier. De fusjonerte i 1977 med navnet Frydenlund Schous Bryggeri. I 1978 ble selskapet overtatt av Nora Industrier som også eide Ringnes Bryggeri og Nora Mineralvann. Schous ble avviklet i 1982. Enkelte av Frydenlunds produkter produseres og markedsføres i dag av Ringnes.
Watertown
Watertown kan vise til:
Daniel av Sverige
Bakgrunn
Prins Daniel er sønn av tidligere sosialsjef i Sandvikens kommun Olle Westling og tidligere posttjenstemannen Ewa Westling, født Westring. Han ble født i Örebro, samme dag som hans blivende svigerfar Carl XVI Gustaf besteg den svenske trone, og ble døpt i Almby kyrka. Familien bodde til å begynne med i Björkrisvägen i bydelen Brickebacken, i Almby socken, deretter en kort tid i Falun og til slutt i Ockelbo. Han gikk på grunnskolen på Rabo skola (årskurs 1-6) og i Perslundaskolan (7-9) i Ockelbo, samt toårig sosiallinje på Hammargymnasiet i Sandviken 1989-91.
Skjæregås
Biologi
Den totale populasjonen av skjæregås ble vurdert til omkring 3,5 millioner individer av Dillingham & Fletcher (2008), men BirdLife International har anslått den til omkring én million individer i IUCNs rødliste. På eget fakta-ark sier imidlertid BirdLife ingen ting om størrelsen på populasjonen. Det er imidlertid enighet om at populasjonen er stabil, men fluktuerende.
Raúl Alfonsín
Raúl Alfonsín (født 12. mars 1927 i Chascomús, provinsen Buenos Aires, død 31. mars 2009), var en argentinsk politiker. Han var Argentinas president 1983–1989, den første demokratisk valgte etter militærdiktaturet 1976–1983.
Marcus Licinius Crassus
Marcus Licinius Crassus (latin M·LICINIVS·P·F·P·N·CRASSVS, født 115 f.Kr., død 53 f.Kr.) var en romersk general og politiker, mest kjent for å ha slått ned slaveopprøret til Spartacus og sin delaktighet i det første triumvirat sammen med Cæsar og Pompeius. Crassus ble drept i slaget ved Carrhae, under et felttog mot parterne i Syria.
Karen Traviss
Karen Traviss er en britisk science fiction-forfatter fra Wiltshire, England. Hun jobbet som journalist og korrespondent før hun begynte å skrive bøker. Hun bor i Wiltshire i England. Hun debuterte som forfatter med boken City of Pearl i mars 2004. Handlingen tar plass på Jorden og på en planet som heter Cavanaghs stjerne i år 2198 og i år 2374.
Forsyningskrigen
Britenes innsamling av forsyninger gav dem mulighetene. Britene måtte sende forsyninger med skip fra England. Denne turen tok fem til seks uker hver vei i beste fall. De trengte å sanke forsyninger som fersk kjøtt, mel, høy, tre og mat til husdyrene.
Richard Lawrence
Richard Webster «Dick» Lawrence (født 22. juli 1906, død juni 1974) var en amerikansk sportsutøver som deltok i de olympiske leker 1936 i Garmisch-Partenkirchen.
Nypatrimonialisme
Nypatrimonialisme eller neopatrimonialisme er en styreform som eksisterer i store deler av Afrika, samt visse deler av Sør-Asia og Latin-Amerika. Et slikt styre kjennetegnes vanligvis ved presidentstyre, klientellisme og et fraværende eller vagt skille mellom offentlige og private interesser.
Sterilisering
Sterilisering av kvinner
Inngrepet krever narkose, hvilket medfører betydelig økt risiko sammenlignet med sterilisering av menn. Kvinner som har gjennomgått et steriliseringsinngrep har som regel behov for noen dagers sykemelding. Dette også i kontrast til menn som steriliseres, som ikke har behov for hverken narkose eller sykemelding.
Historisk
I Norge ble steriliseringslovgivning innført i 1934. Før dette var det kun tillatt å sterilisere kvinner som av medisinske grunner ikke burde bli gravide. Loven av 1934 åpnet for tvangssterilisering, ved at man ønsket «en øket kontroll av mindreverdige individers forplantning av slekten.»[2] Med «mindreverdige» mente man først og fremst sinnssyke og «åndssvake» (psykisk utviklingshemmede). Loven åpnet også for kastrering av seksualforbrytere. Steriliseringsloven var gjeldende fram til 1978, bare avbrutt av NS-regimets steriliseringslov i tidsrommet 1943–1945. Totalt ble 43 731 personer sterilisert med hjemmel i 1934-loven.
Terje Bjørklund
Karriere
Blant øvrige verker er Morene og Narvik 2002 for symfoniorkester, Magnificat, Requiem, De Profundis og Te Deum for solister, kor og orkester, to fiolinkonserter: Arctos for fiolin og strykere (1993) og Konsert for fiolin og orkester (2010), samt operaen Frøken Victoria, basert på Knut Hamsuns roman Victoria. Konsert for klaver og orkester ble urfremført 14/1-2016 av Tor Espen Aspaas og Trondheim Symfoniorkester, mens Missa Libera for kor, cello og orgel fikk sin uroppførelse i Nidarosdomen 17/4-2016. De siste årene har Terje Bjørklund også komponert tre helaftens «crossover-verk»: Norwegian Sanctus (2006), The Wedding (2009) og Sacred Concert (2014). Norwegian Sanctus, for jazzsolister, kor og kammerorkester ble urframført ved Molde jazzfestival i 2006. Verket ble også framført under Olavsfestdagene i Trondheim samme år, og under Oslo Internasjonale Kirkemusikkfestival i 2009. The Wedding, for jazzsolister og kammerorkester, var et bestillingsverk fra Trondheim Jazzfestival i anledning Jazzlinja ved Musikkonservatoriet i Trondheim, senere NTNU, sitt 30.-årsjubileum.
Tuva i Tyrkvisjonens sangkonkurranse
Arzjaana Stan-ool, som var vinneren av sangfestivalen Ural mono i Ufa i 2014, ble valgt til å representere Tuva med melodien «Tuvam» i Tyrkvisjonens sangkonkurranse 2015, men som følge av et dårlig politisk forhold som oppsto mellom Den russiske føderasjon og Tyrkia mot slutten av november, ble det offentliggjort 30. november at Tuva ville trekke seg fra konkurransen.
Toni Kurz
Liv
Sammen med Andreas Hinterstoißer foretok Kurz flere førstebestigninger i Berchtesgaden-Alpene. Begge omkom i 1936 under et felles forsøk på en førstebestigning av Eigers nordvegg, den såkalte «Mordveggen» – et tilnavn den har fått på grunn av alle dødsulykkene som har skjedd her.
Førstebestigninger
Sammen med Andreas Hinterstoißer foretok Kurz oppsiktsvekkende førstebestigninger i sin tids øverste vanskelighetsgrad. Etter tidens skala var VI den høyeste vanskelighetsgraden, likevel ble det i 1930-årene klatret passasjer som i dag klassifiseres som VII (f.eks. Burgerweg på Große Drusenturm, i 1933).
Ordenspoliti
Norge
Politiets hundetjeneste ligger under begrepet ordenspoliti. Politiet har patruljehunder, narkotikahunder, bombehunder, lavinehunder, ruinhunder, åstedshunder og brannhunder.
Bangladesh
Demografi
Befolkningen er etnisk homogen, bengalere utgjør 98 %. En stor majoritet av disse snakker bengali. Bengali er statens offisielle språk, men engelsk er også utbredt i offentlig sektor og i utdanningssystemet.
Befolkningen i Bangladesh vokser raskt. I løpet av de siste 40 årene har innbyggertallet doblet seg to ganger (se figur). En tredel av befolkningen er under 16 år, og medianalderen er 21,87 år.
Administrativ inndeling
Disse divisjonene er igjen inndelt i underenheter kalt distrikter. Det er 64 distrikter i Bangladesh.
Næringsliv
Bangladesh er et svært fattig og underutviklet land. BNP pr. innbygger er bare 1 400 USD. To tredeler av landets befolkning er sysselsatt innenfor landbrukssektoren, der ris, bomull og jute er de viktigste produktene. Bangladesh er verdens største produsent av jute.
John C. Calhoun
Calhoun College (etablert 1933) ved Yale University har navn etter Calhoun som var utdannet ved Yale. Da Yale fikk flere svarte studenter på 1960-tallet ble navnet et tema for offentlig debatt. Et glassmaleri som viste Calhoun med en knelende slave i lenker ble kritisert på 1990-tallet, og da ble slaven fjernet fra bildet. Det har også vært foreslått å endre navn på colleget, Edward Bouchet er et alternativ til nytt navn.
Praha-offensiven
Kampene
I henhold til et hemmelig tillegg til Jalta-avtalen skulle sovjetiske borgere sendes tilbake til Sovjetunionen, også mot sin vilje. Kampen om Praha var de siste store krigshandlingene i Europa og pågikk noen dager etter tysk kapitulasjon. De sovjetisk styrkene møtte Pattons hær ved Pilsen 11. mai.
Solheim kapell
Byportmotiv
Det rektangulære kapellets hovedform og granittportal kan minne om Stadsporten. Kapellet kan leses som et portalbygg, som bergensernes siste utgang fra byen eller som inngang til Himmelporten. Byportmotivet var forøvrig også et yndet motiv for mange av Bergenskolens arkitekter. Einar Oscar Schou brukte eksempelvis motivet ved Nedre Fløibanestasjon (1912–1918).
Forvaltning
Solheim kapell forvaltes i dag av Bergen kirkelige fellesråd.
Glennia
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Helga Radtke
Helga Radtke (født 16. mai 1962 i Rostock) er en tysk tidligere friidrettsutøver, som konkurrerte i lengdehopp og tresteg for Øst-Tyskland.
Radtke ble bronsemedaljør i lengdehopp både i EM 1986 og EM 1990. Hun ble den første verdensmesteren i lengdehopp innendørs i 1985 og sølvmedaljør i innendørs-VM 1987.
Lewis County (Vest-Virginia)
Lewis County er et fylke i den amerikanske delstaten Vest-Virginia. Det ligger i de sentrale delene av staten og det grenser mot Harrison County i nord, Upshur County i øst, Webster County i sør, Braxton County i sørvest, Gilmer County i vest og mot Doddridge County i nordvest.
Edmund I av England
Drap eller mord?
Den eneste kilden som forteller en annen historie er den eneste som ikke er angelsaksisk: Clonmacnoise-krøniken i Irland som under et oppslag for året 941 (= 946): «Ettymon, konge av sakserne, ble drept av sin egen familie.» Den irske kilden er problematisk, men har likevel blitt oversett av engelske historikere. Edmund ble etterfulgt som konge av sin bror Edred fra 946 og fram til 955. Hans første plikt som ny konge var å sikre en generell anerkjennelse av sin autoritet. Å stille spørsmål ved den forrige kongens død ville neppe ha vært ønskelig.
Hertug av York
Historie
Femte opprettelse var for James Stuart, andre sønn av Karl I. Byen og delstaten New York har navn etter ham. Hans eldre bror ble kronet som Karl II, og da han døde uten arvinger ble James kronet som Jakob II.
Med unntak av den første opprettelsen har tittelen aldri gått i arv, ettersom innehaverne enten har blitt kronet (på grunn av en eldre brors bortgang eller abdikasjon), eller de har dødd uten mannlige arvinger. Dette har ført til snakk om at det følger en forbannelse med tittelen.
Villa Trissino (Cricoli)
Selv om villaen regnes med blant Andrea Palladios villaer er det usikkert om han har designet den. Greven Gian Giorgio Trissino arvet villaen etter sin far og på midten av 1530-tallet ombygget han den. Det er meget sannsynlig at han tegnet ombygningen selv ettersom han kjente godt til arkitektur. Det eksisterer tegninger han har laget til sitt eget palass i byen og dessuten utkast til en lærebok i arkitektur. Tradisjonen tilsier at det var her den unge stenarbeideren Andrea di Pietro della Gondola, senere Andrea Palladio, ble oppdaget av Trissino.
Elisabeth Ludovika av Bayern
Kronprinsesse, dronning
Hun nektet å bli protestant som en betingelse for ekteskapet; hun insisterte på at hun ikke ville gå til et slikt skritt gør hun hadde studert den reformerte tro selv og gjort seg opp sin egen mening. Det skulle ta syv år fra bryllupet stod til hun 1824 konverterte fra Den katolske kirke til den evangelisk-lutherske kirke.
Alkmene
Alkmene (gresk: Ἀλκμήνη) var i henhold til gresk mytologi mor til Herakles med Zevs som far. Hun var datter av Elektryon og gift med Amfitryon, konge av Theben.
Landflyktighet til Theben
I henhold til Bibliotheca dro Alkmene med Amfitryon til Theben hvor han ble renset av Kreon etter å ha drept Elektryon ved et ulykkestilfelle. Alkmene nektet å gifte seg med Amfitryon før han hadde hevnet drapet på hennes brødre. Imidlertid fikk Alkmene besøk av Zevs, forkledd som Amfitryon, under Amfitryons felttog mot Tafos og teleboerne, og i løpet av en natt som strakte seg til tre, sov han med henne (teknisk sett hans oldebarn), og gjorde henne gravid med Herakles. Zevs sørget også for at Amfitryon seiret i kampen mot teleboerne, og da Amfitryon kom tilbake til Theben kunne Alkmene fortelle ham at han hadde vært der allerede og tatt henne til sengs. Fra seeren Teiresias fikk Amfitryon vite hva Zevs faktisk hadde gjort.
Ovid
I henhold til Ovids Metamorfoser fikk Alkmene i fødselen problemer med å føde et så stort barn som Herakles. Etter syv dager og netter i smerte strakte til sist Alkmene ut armene og ba til Lucina, den romersk gudinne for barnefødsler (den romerske motsvarighet til greske Eileithyia). Mens Lucina faktisk dro til Alkmene var hun blitt beordret av Juno (Hera) om å hindre nedkomsten. Med sine hender fastspent og beina krysset, mumlet Lucina trolldom som forhindret forløsningen. Alkmene kjempet i smerte, forbannet himmelen og kom nær døden. Galinthias, en av Alkmenes tjenestepiker, observerte Lucinas handlinger og raskt forsto hva som var Junos planer. Hun lot annonsere at Alkmene hadde trygt født sitt barn, og dette overrasket Lucina så mye at hun øyeblikket hoppet opp og løsnet hendene sine, og på samme tid ble forbannelsen opphevet og Alkmene kunne føde sin sønn Herakles. Som straff for å ha lurt Lucina ble Galinthias forvandlet til en røyskatt, men hun fortsatte å leve sammen med Alkmene.
Birger Fjeld Halvorsen
Etter eksamen fra Kristiania tekniske skole i 1898 fikk han i 1901 en doktorgrad fra et universitet i Freiburg og året etter en diplomeksamen ved Technische Hochschule Charlottenburg, det som i dag er Technische Universität Berlin. Fra 1904 til 1910 var han lærer ved Kristiania tekniske skole. Samtidig var han ansatt ved Norsk Kvælstofkompagni 1903–04 og konsulent ved Det Norske A/S f. elektrokemiske industri 1904–07. Han var så professor i anorganisk kjemi ved det nystartede Norges tekniske høgskole (NTH) i Trondheim fra 1911 til 1917.
Bergen
Bergen er sentrum for marine, maritime og petroleumsrelaterte forskningsmiljøer og næringsklynger som er blant de mest komplette og avanserte i verden. Bergen har et sterkt og allsidig næringsliv også innen særlig bank og forsikring, bygg og anlegg, handel og tjenesteyting, høyteknologi, massemedier, næringsmiddelindustri, reiseliv og transport. Bergen har en av Nordens mest trafikkerte flyplasser og en av Europas største og travleste havner, og er utgangspunktet for Hurtigruten og Bergensbanen.
Areal og landformer
Kommunearealet kan grovt inndeles på følgende måte: I øst ligger fjellmassivet Gullfjellet. Vest for dette ligger Arnadalen, og vest for Arnadalen ligger de østlige Byfjellene, som strekker seg fra halvøyen Åsane i nord til Fana i syd. Vest for disse ligger Bergensdalen, og vest for denne igjen ligger de vestlige byfjellene. Alle disse formasjonene er orientert i nordvestlig retning. I Bergensdalens sydlige del ligger Nordåsvannet, som er forbundet med Sælenvannet og med Grimstadfjorden i vest. Nord for Grimstadfjorden ligger områdene Fyllingsdalen og Loddefjord, avgrenset av de vestlige byfjellene i øst, av Raunefjorden i vest, og av Byfjorden i nord. Syd for Grimstadfjorden ligger Ytrebygda som avgrenses av Fanafjorden i syd, og øst for denne ligger Kalandsvannet. Mellom Fanafjorden og Lysefjorden lenger syd ligger Fanafjellet, alle i øst-vestlig retning. Byens sentrum ligger i den nordvestlige enden av Bergensdalen, ved Byfjorden og fjordarmene Vågen og Puddefjorden, nord for Store Lungegårdsvannet. Kommunen har kystlinje fra nordøst til sydvest, og landegrenser kun i sydøst.
Bergens tidligste utvikling
Bergen ble et eget amt i 1831 og fylke fra 1919, men det var felles amtmann med Søndre Bergenhus amt frem til 1907.
Byutvidelsen i 1972
I årene som fulgte gikk folketallet drastisk ned i sentrumsområdene, der det ble gjennomført omfattende saneringsarbeid og oppgradering av bygningsmassens standard. Til gjengjeld økte folketallet sterkt i de nye bydelene, der det ble gjennomført massiv utbygging. Unntaket er Arna, som har hatt stagnasjon helt siden innlemmelsen i Bergen. Utviklingen de ti siste årene er at veksten i de nyere bydelene med unntak for Fana (og Ytrebygda som er utskilt fra denne) er avtagende, mens den øker i de eldre bydelene og i omlandskommunene.
Nabokommuner sa nei til ny byutvidelse
Fra Bergens ståsted ville byutvidelsen få relativt lite å si for folketallet, ettersom det bare ville medføre 5 prosent befolkningsøkning ved en kommuneutvidelse. Det ville imidlertid bety en stor økning av arealet, som ville øke til det firedobbelte, fra 464 til 1704 km². Hadde kommunesammenslåingen funnet sted, vil det si at de to delene av gamle Haus kommune på hver sin side av Sørfjorden, som ble delt mellom nye Arna og Osterøy kommuner i 1964, blitt gjenforent. Det samme gjaldt de to delene av tidligere Bruvik kommune på hver sin side av Veafjorden, som også ble delt mellom nye Vaksdal og Osterøy kommuner i 1964. Arna ble som kjent innlemmet i Bergen kommune i 1972. I en folkeavstemning i Arna i 1980 stemte 80 prosent for å bli en selvstendig kommune igjen, men dette ble overstyrt av Stortinget.
Første- og andregenerasjonsinnvandrere
Innvandrerbefolkningen i Bergen består stort sett av personer som selv har innvandret til Norge (førstegenerasjons innvandrere), andre omfatter en stor andel etterkommere. I alt var det 16,560 førstegenerasjons innvandrere bosatt i Bergen pr. 1. januar 2006. Det betyr at 85 prosent av alle bosatte i Bergen med innvandrerbakgrunn var førstegenerasjonsinnvandrere. Dette er omtrent samme andel som for landsgjennomsnittet hvor 83 prosent er førstegenerasjonsinnvandrere. Blant de største innvandrergruppene i Bergen var det høyest andel førstegenerasjonsinnvandrere blant russere og amerikanere (begge 97 prosent) briter, svensker, tyskere, polakker og personer med bakgrunn fra Thailand (alle 96 prosent).
Bryggen
Syd for Bergenhus ligger Dreggsallmenningen (se allmenning), med Mariakirken fra 1100-tallet hvor det ble holdt gudstjenester på tysk til 1886, statuen av Snorre Sturlason, og Bryggens Museum. Videre sydover langs Vågens østside ligger Bryggen med Det hanseatiske kvarter, Schøtstuene, og Hanseatisk museum. Kvartalet mellom Dreggsallmenningen i nord og Nikolaikirkeallmenningen i syd består av trehus gjenreist i gammel hanseaterstil etter bybrannen i 1702, men de seks nordligste husene er kopier gjenreist etter bybrannen i 1955.
Marken
Kong Oscars gate fortsetter sørover fra den kryssende Nygaten forbi Seminarium Fredericianum (Bergen barneasyl) fra 1752, Lepramuseet med Sankt Jørgen hospital fra 1411 og Sankt Jørgen kirke fra 1706, Danckert Krohns stiftelse fra 1789 og Zander Kaaes stiftelse fra 1770 (begge i senbarokkstil), Sankt Jacobs kirkegård fra 1629 og Domkirkehjemmet sykehjem, og ender ved Bergen handelsgymnasium og Stadsporten (byport fra 1628) som markerer Kalfarveiens begynnelse og grensen mot strøket Kalfaret. Dette området sør for Nygaten heter Marken og har mange koselige trehus og smau, avgrenset i vest av Kaigaten langs Lille Lungegårdsvannets østlige bredd, som krysser Strømgaten som løper langs vannets sørlige bredd. Her ligger Kunsthøgskolen i Bergen, Grand Hotel Terminus, Bergen Jernbanestasjon, Bergen Offentlige Bibliotek, Nonneseter kapell fra 1250 og statuen av byens grunnlegger Olav Kyrre. Dette strøket kalles Marken.
Norskregistrert utenlandsk foretak
Utviklingen av NUF
Høringsrunden ga overraskende få negative tilbakemeldinger på NUF, med unntak blant annet av revisorforeningens kommentarer. Som følge av dette, besluttet finansdepartementet at fritaket fra revisjonsplikten for små NUF skulle opprettholdes.
Bergen
Sentrum
Den brede Torgallmenningen strekker seg fra Fisketorget i øst til Olav Vs plass i vest, og er omgitt av staselige handelshus i klassisistisk stil oppført i 1920-årene etter bybrannen i 1916. Her ligger Sjømannsmonumentet og kjøpesentrene Galleriet og Sundt varemagasin, sistnevnte med statuen av handelsguden Merkur på taket. På Olav Vs plass ligger Den blå steinen. Vest for denne løper Torggaten med blant annet mediehuset Bergens Tidendes lokaler, og på hver side av plassen ligger Ole Bulls plass (øvre og nedre) omgitt av teatre, hoteller og restauranter, med grøntområde i nord og statuen av Ole Bull i sør med benker og fontene.
Kalfaret og Fjellsiden
Langs østsiden av Store Lungegårdsvannet og oppover i Fløyfjellets fjellside, mellom den gamle bygrensen mot Årstad i sør og Stadsporten i nord, ligger det herskapelige strøket Kalfaret. Årstadveien går her over i Kalvedalsveien som fortsetter nordover forbi villaområdene Nubben og Kalfarlien til Seiersbjerget, der den munner ut i Kalfarveien. Denne fortsetter forbi Pleiestiftelsen for spedalske fra 1857, Assistentkirkegården fra 1837 og Bergen handelsgymnasium, og til Kong Oscars gate og Stadsporten som markerer grensen mot strøket Marken i sentrum. Fra Seiersbjerget fortsetter Kalfarveien også sørover forbi Hansa bryggeris gamle lokaler, nå omgjort til leilighetsanlegget Hansaparken, museum og mikrobryggeri, og videre forbi Bergen byarkiv til boligområdet Fløen og munner ut i Møllendalsveien. Fra krysset ved Årstadveien går det også en vei oppover i fjellsiden gjennom villaområdet Bellevue, med Lyststedet Bellevue fra 1796. Herfra løper Fjellveien nordover langs hele fjellsiden med praktfull utsikt over byen, mens Ole Irgens vei svinger seg videre oppover fjellsiden gjennom villaområdet Starefossen. Disse områdene utgjør Fjellsidens sørlige del, og hele strøket kalles Kalfaret. Ole Irgens vei fortsetter nordover fra Starefossen til Skansemyren, med boligområder, idrettsanlegg og et av Fløibanens stoppesteder. Herfra går det en svingete vei oppover til banens siste stopp, Fløien stasjon, med utsiktspunktet, Fløien Folkerestaurant, kiosk, souvenirbutikk og turområder. Fra Skansemyren svinger Skansemyrsveien seg nedover og krysser Fjellveien med et annet av Fløibanens stoppesteder, og fortsetter som Skansebakken ned til Skansen. Her ligger enda ett av Fløibanens stoppesteder, Skanseparken, Skansedammen og gamle Skansen brannstasjon, hvor det skytes salutter ved høytidelige anledninger som 17. mai. Disse områdene utgjør strøket Skansen. Nedenfor Skansen ligger strøket Fjellet, som strekker seg fra Forskjønnelsen i sør til Nikolaikirkeallmenningen i nord, og nordenfor Skansen ligger strøkene Eidemarken og Stølen, alle med sjarmerende smau og trehusbebuggelse. Disse strøkene ligger ovenfor (østenfor) Kong Oscars gate, Lille Øvregaten og Øvregaten, og området strekker seg til Øvregatens fortsettelse Nye Sandviksveien ovenfor Sverresborg i nord, og utgjør til sammen Fjellsidens nordlige del.
Sjøfart
Bergen Havn omtalte seg i 2002 som Europas tredje største havn etter Rotterdam og Antwerpen målt i godsmengde, og står for mer enn 50 prosent av den totale godstrafikken i norske havner.
Luftfart
Den nåværende terminalen åpnet i 1988 med elleve gater, og dagens tårn stod ferdig i 1991. Den gamle terminalen fra 1955 er konvertert til helikopterterminal, som hovedsakelig betjener oljeplattformer i Nordsjøen. Begge terminalene ble tegnet av Halfdan B. Grieg. Avinor har vedtatt å oppgradere flyplassen med blant annet utbygging av utenlandsterminalen, forbedring av flyoppstillingsplasser, endring av taksebaner, nye driftbygninger, avisningsplattformer, bakketrafikkrader, sekundærradar og rullebanesenterlys. I tillegg er det utredet planer og analyser for å utvide flyplassen med ytterligere en rullebane.
Lokalpolitikk
Byrådspartiene har til sammen 16 representanter, opposisjonspartiene har 51.
Engø overtok som ordfører da Bakervik (Ap) ble byrådsleder etter at Valhammer (Ap) trakk seg. Eira Martinsen Garrido (SV) ble ny varaordfører.
Status ved utgangen av 2021: Fem representanter har blitt uavhengig (tre fra FNB, en fra FrP, en fra Pensjonistpartiet), og en har byttet parti (fra FrP til Sp).
Sigurd Sollien
Utdanning og karrière
Etter oppvekst på Kjelsås og Grefsen gymnas studerte han journalistikk ved Høgskulen i Volda. Sommeren 1996 og 1997 var han reisende for Reiseradioen. Kjent ble han sammen med Mari Tefre (født 1971) i serien Egil og Barbara som gikk i Smørøyet på NRK våren 1999, samt innslag som den fotballinteresserte karakteren («ekspertkommentator») «Siggen» i Sportsrevyen. Sommeren 1999 seilte han for Reiseradioen nedover kysten sammen med Pål Thoresen (født 1960).
Bergen
Den katolske kirke
Menigheten ble opprettet av pater Christopher Holfeldt-Houen i 1857–1858, og fikk formelt status som menighet i 1870. Inntil 1867 hadde den sitt kapell i prestens leilighet på Kalmargjerdet. Så flyttet man over i ny prestebolig, hvor det var et provisorisk kapell på loftet som ble brukt inntil kirken sto ferdig i 1876. I 1901 ble St. Franciskus Xaveriussøstrene stiftet, med moderhus i Bergen. Søstrene har vært en viktig ressurs i menigheten. Siden etableringen av et hus for Missionaries of Charity i 2005 har også disse søstrene bidratt en del til menighetsarbeidet, spesielt i forbindelse med diakoni. Da menigheten ble stiftet var det få medlemmer, bare mellom 20 og 30. I 1951 hadde tallet stedet til 408. I 1976 hadde situasjonen endret seg på grunn av økt innvandring fra katolske land, og man hadde 1112 medlemmer. I 2005 hadde menigheten i overkant av 5000 medlemmer. Menigheten betjenes av augustinerkorherrene.
Priser
Raftoprisen for menneskerettighetsarbeid deles årlig ut av Raftostiftelsen i Bergen.
Vennskapsbyer
Bergen har følgende vennskapsbyer:
Bergen mottok en totempåle i gave fra vennskapsbyen Seattle til byens 900-årsjubileum i 1970. Den er nå plassert ytterst i Nordnesparken og skuer utover havet mot vennskapsbyen langt der vest. I Seattle er en plass i bydelen Ballard gitt navnet Bergen Place. Et monument, innviet av kong Olav i 1975, markerer stedet.
Hansaforbundet
Hansaforbundet ble oppløst i 1669. Likevel fortsatte Det tyske kontor sin virksomhet i Bergen som før helt til 1754, da det ble avløst av Det Norske Kontor på Bryggen, men også dette kontoret fortsatte etter samme gamle system og regler som før helt til det ble endelig nedlagt i 1899.
Festspill
Festspillene i Bergen er årets viktigste kulturbegivenhet i Bergen, og finner sted i slutten av mai og begynnelsen av juni med rundt 160 arrangementer over to uker. Festspillene er en av Europas ledende kulturfestivaler og Nordens største musikk- og teaterfestival, og står under Hans Majestet Kongens høye beskyttelse. Festspillene formidler den tusenårige kulturarven innenfor musikk, dans, teater, litteratur, billedkunst og opera med hovedvekt på Nordens og Baltikums kulturliv, men har også en rekke egenproduksjoner, urfremføringer og bestillingsverk, og egne festspillkunstnere, festspillkomponister, festspilldiktere og festspillmusikere som vies spesiell oppmerksomhet i de enkelte år. Festspillene ble arrangert første gang i 1953, og har som formål å formidle kunst og kultur av høyeste kvalitet til flest mulig. De er organisert som Stiftelsen Festspillene i Bergen med en egen Festspilldirektør, og er medlem av Den Europeiske Festivalunion. Festspillene holdes på en rekke arenaer i bergensområdet, blant disse Grieghallen, Håkonshallen, Den Nationale Scene, Logen Teater, Bergen Kunsthall, Mariakirken, Bergen Domkirke, Korskirken, Johanneskirken, i Troldsalen og komponisthjemmene Troldhaugen, Siljustøl, Lysøen og Valestrandfossen, samt ute i det fri på Torgallmenningen og i Nygårdsparken. Festspillene i Bergen mottar støtte både fra offentlige myndigheter og private sponsorer.
Medier
I Bergen utgis også studentavisen Studvest og gratisavisen Bergen Byavis, samt lokalavisene Bygdanytt (Arna), Fanaposten (Fana og Ytrebygda), Sydvesten (Fyllingsdalen og Laksevåg), Årstadposten (Årstad) og Åsane Tidende (Åsane).
Museer
Bergens Sjøfartsmuseum ligger like ved de kulturhistoriske samlinger, og har utstillinger som dekker hele sjøfartshistorien fra de eldste tider til i dag, med en rekke unike gjenstander og en omfattende samling modeller av kjente fartøyer.
Bergen Kunstforening er Norges nest eldste kunstforening, stiftet i 1838 av maleren J.C. Dahl. Foreningen eier kunstgalleriet Bergen Kunsthall, som er et av Norges største visningssteder for samtidskunst, og en markant aktør i formidling og produksjon av nasjonal og internasjonal samtidskunst.
Det Hanseatiske Museum og Schøtstuene omfatter schøtstuene og en av de best bevarte handelsgårdene på Bryggen fra hanseatertiden, og viser forsamlingsrommene for handelsgårdenes beboerne og en autentisk handelsstue med blant annet kjøpmannens kontor, soveplasser for drengene og gjestestue, og en rekke originale gjenstander som er samlet inn fra de forskjellige hanseatiske handelsgårdene på Bryggen, klassifisert som en unik del av verdens kulturarv av UNESCO.
Norsk Trikotasjemuseum er et nasjonalt teknisk-industrielt kulturminne og en del av Museumssenteret i Hordaland, lokalisert i gamle Salhus Tricotagefabrik som ble etablert i 1859 som en av landets første tricotagefabrikker og nedlagt i 1989. Da museet ble etablert i 1992 ble det lagt vekt på at hele produksjonslinjen fra råull og bomull til ferdig plagg er intakt, med maskiner, utstyr og bedriftsarkiv som viser hele den historiske utviklingen i norsk tekstilindustri, og at anlegget ligger i et autentisk bevart miljø med intakte arbeiderboliger, skolehus og gamlehjem.
Kuldeanlegg
Et kuldeanlegg består av fire hovedkomponenter: Komponentene deltar i følgende kretsprosess:
Bergen
Teatre
I 1988 ble Carte Blanche, Norges nasjonale kompani for samtidsdans, flyttet til Bergen, med ansvar for å utvikle, formidle og spre interesse for kunstformen i Norge. Ensemblet har sin base i Studio Bergen på Verftet, men opptrer også på turnéer i inn- og utland.
Oldenborrer
Utseende
Små til ganske store (de fleste mellom 5-50 millimeter) biller med avlang kroppsform. På farge er de gjerne mer eller mindre brunlige, ofte med hvite flekker. Hodet er mer eller mindre firkantet med fint randet forkant, antennene ender i noen lange blader (lameller), disse er særlig påfallende hos hannene. Pronotum er forholdsvis flatt, uten påfallende utvekster. De fleste artene har velutviklede flygevinger og lange dekkvinger som dekker disse, men ofte ikke de ytterste leddene av bakkroppen. Undersiden er ofte helt eller delvis kledt med lange hår. Beina er nokså kraftige, leggene (tibiae) med noen tenner på yttersiden. Larvene er C-formede (scarabaeiforme), vanligvis med tynn og delvis gjennomsiktig hud. De har kraftige kjever og korte bein.
Metasepia pfefferi
Når den føler seg truet, viser den kraftige varselfarger. Det er den eneste arten i gruppen Sepiida som man vet er giftig, og man vet bare om to andre giftige grupper av blekksprut. Giften er heller ikke kjent fra andre organismer, og er omtrent like sterk som hos blåringede blekkspruter.
Sinopieris
Utseende
Middelsstore, hvite sommerfugler med grå striper langs vingeårene. Undersiden av bakvingen er gulaktig. Artene ligner gjerne på rapssommerfuglen (Pieris napi).
Kaski (distrikt)
Hovedstad er Pokhara som i 2005 var Nepals nest største by og hadde omtrent 186 500 innbyggere. Pokhara er også hovedkvarter i Gandakhi sone, og i Vestregionen. Den er en viktig turistby, bl.a. som utgangspunkt for turer i Himalaya.
Árni M. Mathiesen
Árni Matthias Mathiesen (født 2. oktober 1958) er en islandsk politiker.
Midtre vokal
En midtre vokal er en type vokal som brukes i talespråk. Det som kjennetegner uttalen av midtre vokaler er at tunga er posisjonert midtveis mellom slik den er i fremre vokaler og bakre vokaler. De midtre vokalene som defineres i det internasjonale fonetiske alfabetet (IPA) er:
Torbjørn Dyrud
I 2004 mottok Dyrud Edvard-prisen fra TONO i kategorien vokalmusikk for verket Lovesong I. Han har utgitt «Quietly to the Fields» (2008) og «Alabaster Box Liturgy» (2009) med henholdsvis piano- og orgelimprovisasjoner, han har skrevet pasjonsmusikk til Nidaros Domkor og hans kormusikk fremføres jevnlig rundt omkring i verden.
Løypestreng
Mer avanserte konstruksjoner hadde en trinse tredd innpå, og tau festet til trinsen slik at en hadde mulighet for å bremse eller hale til seg det som skulle opp. Permanente løypestrenger var utstyrt med vinde og sveiv, og etter hvert også motorisert vinsj. Da kunne en også bruke strengen til vannrett transport, over daler, elver og vann. Løypestreng var enkelte steder på vestlandet den viktigste transportmåten for varer, men har etterhvert gått ut av bruk de aller fleste steder fordi de fleste bosteder har fått veiforbindelse. Siden kabelen ruster og treverket råtner vekk, vil også løypestrengene være forsvunnet som kulturminne om en del år.
BMW E36
Motorvarienter E36 compact:
Panserneshorn
Arten er den mest tallrike av de asiatiske neshornene, og teller ifølge Bibhab Talukdar, som leder IUCN/SSC Asian Rhino Specialist Group (AsRSG), cirka 2 850 individer.
Thomas O. Paine
Under Paines administrasjon ved NASA, ble de syv første bemannede ferdene til verdensrommet skutt ut med Apollo-programmet. Under hans program gikk 20 amerikanske astronauter i bane rundt Jorden, fjorten astronauter reiste til månen, og fire stykker spaserte på overflaten av månen. Paine trakk seg fra alle hans posisjoner ved NASA, den 15. september 1970 og han gikk deretter tilbake til General Electric Co i New York City. Paine har også fungert som forvalteren for Occidental College og Brown University og han var medlem av National Academy of Engineering. Paine døde av kreft i sitt eget hjem i Los Angeles, California i mai 1992. I 1972 donerte Paine sine memoarer til Library of Congress, hvor disse papirene er åpne og tilgjengelige for alle besøkende.
Gjeterfugler
Gjeterfugler utgjør sammen med skjæregås (Anseranatidae) og andefamilien (Anatidae) ordenen andefugler (Anseriformes), som sammen med hønsefugler (Galliformes) utgjør gruppen ande- og hønsefugler (Galloanserae). Sistnevnte er en gruppe fugler som inkluderer nesten alle de økonomisk viktigste (domestiserte) fuglene verden.
Anatomiske særtrekk
Gjeterfugler har en benstruktur som er mer er mer pneumatisk (luftfylt) enn hos andre fugler, noe som gjør skjelettet ekstremt lett. I tillegg har disse fuglene et komplisert system av luftsekker under huden. Om luftsekkene sammenpresses hurtig, kan man faktisk høre en karakteristisk sprakelyd.
Reptiler og nesten alle fugler har noen spesielle tagger (kroker, av lat. uncinatus) på ribbeinene som fungerer som feste for skulderbladmuskulaturen og bidrar til å styrke brystbenstrukturen. Gjeterfugler er de eneste fuglene som mangler denne strukturen.
Gjeterfugler har i likhet med sporegås (Plectropterus gambensis) to primitive og svært skarpe sporer på vingebeinet ved albueleddet (på hver vinge). Den minste av sporene kan være vanskelig å se, fordi den dekkes av fjær. Den største kan bli opp mot 40 mm. Sporene er på plass alt fra ungene klekkes. Funksjonen er ikke helt avklart, men sporene kan være et våpen som fuglene bruker seg imellom i territoriale kamper. De er nemlig svært territoriale i hekketiden.
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.